Urotel

Urotel  je typ prechodného vrstevnatého epitelu, ktorý vystiela obličkovú panvičku, močovod, močový mechúr a hornú časť močovej rúry.

Histológia
Urotel obsahuje nápadné krycie bunky (dáždnikové bunky, umbrella cells). Sú viditeľne väčšie ako hlbšie uložené bunky, z ktorých sa diferencujú. Dáždnikové bunky sú polyploidné alebo obsahujú viac jadier. V močovom mechúre sa urotel musí prispôsobovať zmene povrchu pri naplnenom a vyprázdnenom orgáne. V prázdnom (neroztiahnutom) močovom mechúre urotel vyzerá, že je tvorený približne piatimi až siedmimi vrstvami buniek. Pri naplnenom močovom mechúre sú bunky usporiadané do troch vrstiev.


Vrstvy epitelu
 Bazálna vrstva - pravidelný (kubický) tvar buniek
 Stredná vrstva - nepravidelné tvary buniek (polygonálne), bunky nie sú tesne spojené
 Povrchová vrstva - obyčajne polyploidné alebo dvojjadrové bunky

Membrána
Povrchové bunky obaľuje zvláštny typ membrány, na ktorej je možné pozorovať tenšie časti, tzv. plaky, a širšie časti (vidíme širšie časti pravidelne oddelené miestami tenšími). V plakoch sú ukotvené aktinové filamenty. V nenaplnených močových cestách sa membrána riasy a jej širšia časť (tenšie sú držané aktínovými filamentami) sa vychlipujú smerom do lumenu. Vďaka zvláštnemu chemickému zloženiu je membrána nerozpustná detergentmi. Je bohatá na cholesterol, fosfatidylcholín, fosfatidylethanolamín a cerebrozidy.Apodaca, G. (2004), The Uroepithelium: Not Just a Passive Barrier. Traffic, 5: 117–128. doi: 10.1046/j.1600-0854.2003.00156.x

 Funkcia 
Zabezpečuje možnosť natiahnutia v závislosti na množstve tekutiny. 
Funkcia membrány - vytvára osmotickú bariéru medzi močom a tkanivovým mokom, a chráni tak pred negatívnymi účinkami moču.
Tento epitel je nepriepustný pre vodu a soli.

Referencie

 Literatúra 





Kategória:Histológia